98884a805ad645f3738f516f5c159a46
### HVORDAN KOMMER JEG I GANG?


bikester.dk
2021.04

Før du kan starte med at cykle, skal batteriet oplades. Afhængigt af modellen kan batterierne fjernes fra cyklen og oplades i hjemmet. For at påbegynde opladningen, skal de fleste batterier tændes ved at skifte en kontakt eller ved at trykke på en knap på batteriet. Derefter tændes en opladningsindikator på batteriet eller på tænd-/slukknappen. Du finder alle oplysninger om batterierne og genopladning i manualerne fra producenterne. Når batteriet er opladet er det eneste du skal gøre, at sætte dig i sadlen, tænde displayet og vælge den hjælpemodus, der passer til dig!



bb1d249eaf26859bb4bc7db80a5988bb
### HVAD ER ENERGITÆTHED?


bikester.dk
2021.04

Den vigtigste oplysning, som kan bruges til at sammenligne batterier fra forskellige producenter, er energitætheden og angives i watttimer (Wh). Jo højere denne værdi er, jo flere kilometer kan du køre på en batteriopladning. Batterier med en energitæthed på mellem 250 og 600 Wh er de mest almindelige. Er denne værdi højere betyder det, at et batteri af samme mærke vil være tungere. Batteriets energitæthed er normalt markeret på batteriet eller udtrykt i modelnavnet. Du vil også finde oplysninger om, hvilken spænding (V) batteriet lades med og hvilken strømstyrke opladeren kan levere, angivet i Amperetimer (Ah). Produktet af disse to værdier giver energitætheden i watttimer (Wh).



f8eca06162bd1daba0b4e0ceff5bed6b
### HVAD KOSTER DET AT OPLADE BATTERIET?


bikester.dk
2021.04

For at få mest muligt ud af din cykels strømforsyning anbefales det at oplade batteriet efter hver tur. Omkostningerne ved disse genopladninger afhænger af batteriets kapacitet, opladningsfrekvens og selvfølgelig din elleverandør. Moderne batterier har en energitæthed på mellem 250 og 600 Wh. Gennemsnitsprisen pr. kilowatttime ligger på omkring 2,25 kr. i Danmark (2017). Det giver følgende elomkostninger pr. opladning:




| Energitæthed | Pris for 1 opladning | Pris for 500 opladninger | Pris for 1000 opladninger |
| --- | --- | --- | --- |
| 300 Wh | 0,67 kr. | 335 kr. | 670 kr. |
| 400 Wh | 0,89 kr. | 445 kr. | 890 kr. |
| 500 Wh | 1,12 kr. | 560 kr. | 1.120 kr. |
| 600 Wh | 1,34 kr. | 670 kr. | 670 kr. |



2d106b50efb684e49c09e02c54dc6d74
### HVAD SKAL JEG GØRE, HVIS BATTERIET LØBER TØR FOR STRØM UNDERVEJS?


bikester.dk
2021.04

Hvis du planlægger at tage en lang tur på din elektriske cykel, skal du medbringe et ekstra batteri eller kontrollere, om der er ladestationer på ruten, hvor du kan genoplade dit batteri. Det er naturligvis muligt at cykle uden elektrisk assistance, men hvis du ikke er vant til det, bør du være forsigtig. Den ekstra vægt fra motoren og batteriet kan føles som om du kører med håndbremsen i bund, men cyklen forbliver mobil, så du kan køre til den næste ladestation.




5506bf249e42c03bee2a0fc9f641b67d
### HVAD ER BATTERIETS LEVETID?


bikester.dk
2021.04


Intet lever for evigt og det gælder også batterier. Mange producenter anslår en levetid på omkring 1000 ladecyklusser pr. batteri, men beregner dette ud fra en antagelse om, at du altid oplader et helt tomt batteri, hvilket sjældent er tilfældet i praksis. Som følge heraf betyder det, at du kan genoplade batteriet mange flere gange før det er udtjent. Over tid vil den maksimale distance, du kan opnå på en fuld opladning, naturligvis reduceres. I dette tilfælde er det bedst at få et ekstra batteri til at kompensere for eventuelle problemstillinger. Afhængigt af mærke, brug og pleje, kan et batteri leve i 2 til 5 år, hvorefter det skal bortskaffes korrekt.




**Forlæng dit batteris levetid:**


* Opbevar batteriet tørt og ved en temperatur mellem 0 og 20 grader
* Parkér ikke din cykel i direkte sollys
* Lad den ikke stå udenfor i frost
* Brug kun opladeren fra producenten
* Lad eventuelt batteriet op efter hver tur
* Aflad batteriet: i starten kan du med fordel aflade det op til flere gange (3-5 gange) for at være sikker på, at batteriet lever længt muligt
* Oplad batteriet minds en gang hver 6. måned
* Om vinteren skal batteriet opbevares indendørs, når du ikke bruger din cykel, og sættes tilbage på din cykel før hver tur
* Sæt det aldrig under vand eller vask det med en kraftig vandstråle
* Rengør det regelmæssigt med en fugtig klud
* Hold kontakterne rene



![](https://www.bikester.dk/on/demandware.static/-/Library-Sites-bikester/default/dwb9672824/Contentgrafiken/Ebike_Guide_Akku-Lebensdauer_s3_465x367.jpg "akku_lebensdauer")

25f08636271d35bb974fedb927232547
### HVOR LANGT KAN JEG KØRE PÅ ET FULDT OPLADET BATTERI?


bikester.dk
2021.04

Ved køb af en elektrisk cykel har batterilevetiden stor indflydelse på det endelige valg. Derfor forsøger producenterne at give kunderne den mest realistiske information om den maksimale distance, cyklen kan køre på et fuldt opladet batteri. Hvis du ikke når det angivne antal kilometer, skal du ikke blive skuffet:





En elcykels maksimale rækkevidde afhænger af mange faktorer:  
  
* Batteriets energitæthed (f.eks. 300 eller 500 Wh)
* Motortype
* Brugerens vægt
* Assistanceniveau (f.eks. Eco, Tour, Sport, Turbo)
* Vind (modvind, medvind)
* Hyppighed af brug
* Terræn (asfalt eller offroad)
* Cykeltype
* Siddeposition på cyklen
* Kadence
* Effektiv brug af mekaniske gear
* Tilsluttede elektroniske enheder (lygter, display osv.)



![](https://www.bikester.dk/on/demandware.static/-/Library-Sites-bikester/default/dw59568033/Contentgrafiken/Ebike_Guide_Akku-Reichweite_s3_465x300.jpg "tank_kilometer")

På grund af det store antal variabler er det derfor meget svært at give et nøjagtig tal. Motorproducenten Bosch har lavet en  batterilevetidsberegner, som giver dig mulighed for at beregne batteriets levetid, under hensyntagen til de fleste af de ovenfor nævnte variabler. Ved at følge et par trin kan du finde ud af, hvor mange kilometer du vil kunne køre med din elektriske cykel.




808dd20b2037a5cb6f21873cc0d0375f
### HVAD KAN JEG GØRE FOR AT KØRE SÅ LANGT SOM MULIGT PÅ EN OPLADNING?


bikester.dk
2021.04

* Som tidligere beskrevet afhænger den faktiske batterilevetid af mange faktorer. Men du kan også selv gøre noget for at øge din cykels rækkevidde:
* Start i et lavt gear og skift jævnt til højere gear når du accelerer
* Kontroller jævnligt dæktrykket – hvis det er for lavt, vil rullemodstanden være for høj
* Tjek din siddeposition – du kan reducere vindmodstanden bare ved små justeringer
* Ungså høje gear på stigninger
* Undgå overflødig vægt
* Kør proaktivt - brems og accelerer forsigtigt
* Kør hurtigere end 25 km/t når det er muligt (elektronisk assistance stopper derefter


